Ændringsforslag til

Udviklingsrådet Helle Øst’s vedtægter 2017

## Paragraffer der ønskes ændret

§ 1 Fåborg, Vrenderup, Årre og Hjortkær.

§3 Agerbæk 3 repræsentanter, Vrenderup 1 repræsentant

§3 Fjerne afsnit 3.

§4 Der afholdes et årsmøde inden udgangen af april måned. Indkaldelse til årsmødet   
sker ved annoncering med mindst 14 dages varsel i den lokale ugeavis, som dækker   
Helle Øst udviklingsområdet.

§ 4 Forslag til årsmødet skal være rådet i hænde senest 7 dage før mødet.

§5 Udviklingsrådet vælger en daglig pengeinstitutforbindelse.

§7 Forslag…….. senest 7 dage….

**Vedtægter**

**Vedtægter for Udviklingsrådet Helle Øst**

**§ 1 Navn**  
Rådets navn er Udviklingsrådet Helle Øst  
~~Geografisk omfatter Helle Øst områderne Agerbæk, Fåborg-Vrenderup, Starup-Tofterup, Årre-Hjortkær, hvilket også betyder Agerbæk ”storskoledistrikt”.~~

Geografisk omfatter Helle Øst områderne Agerbæk, Fåborg, Starup-Tofterup, Årre, Hjortkær og Vrenderup, hvilket også betyder Agerbæk ”storskoledistrikt”.  
  
**§ 2 Formål**  
Udviklingsrådet skal være det koordinerende forum, der kan bidrage til at fremme udviklingen i det i §1 nævnte område samt i Varde Kommune som helhed.  
Udviklingsrådet skal således være talerør for lokalområderne i sager, der vedrører udvikling af disse i relation til de lokale aktører og byrådet.  
Udviklingsrådet indgår sammen med de øvrige udviklingsråd i kommunen i et netværk, der skal sikre den nødvendige dialog mellem lokalområderne og byrådet.  
Udviklingsrådet skal søge at styrke samarbejdet mellem alle de lokale områder til gavn for områdets beboere med hensyn til foreningsliv, handels- og erhvervsliv, skole- og børneinstitutioner, kirke og kultur, ældreområdet, miljø m.m. samt øvrige lokale kommunale institutioner.  
  
**§ 3 Udviklingsrådets sammensætning**  
Udviklingsrådet består af 11 medlemmer, der vælges i de geografiske områder for en 2-årig periode efter følgende model :

~~Agerbæk 4 repræsentanter~~

Agerbæk 3 repræsentanter  
Fåborg 2 repræsentanter  
Starup-Tofterup 2 repræsentanter  
Årre 2 repræsentanter  
Hjortkær 1 repræsentant

Vrenderup 1 repræsentant  
  
Udviklingsrådet tegnes af det samlede råd eller af formanden sammen med et bestyrelsesmedlem fra et andet geografisk område end formanden. I formandens fravær af næstformanden sammen med et bestyrelsesmedlem fra et andet geografisk område end næstformanden.  
  
~~Medlemmerne af rådet beslutter på første møde efter den stiftende generalforsamling, hvilke 5 medlemmer, der første gang vælges for 1 år. Det skal tilstræbes, at alle geografiske områder får et medlem valgt for 2 år. Efterfølgende sker alle valg for 2 år ad gangen med skiftevis 5 og 6 på valg.~~  
  
Det enkelte geografiske område fastsætter selv sin valgprocedure og vælger selv sine suppleanter.  
  
Rådet konstituerer sig med formand, næstformand og kasserer. Disse poster besættes for 1 år ad gangen, og genvalg kan finde sted.  
  
Rådet er ansvarlig for udarbejdelse af referat fra dets møder.  
  
Rådet vælger desuden blandt sine medlemmer en repræsentant, der indgår i det fælles udviklingsråd i Varde Kommune.  
  
Såfremt de enkelte områder ikke kan opnå valg af tilstrækkelige kandidater, tilfalder pladsen i rådet et af de øvrige områder efter afstemning i rådet. Hvis området efter årsmødet, men inden konstitueringen finder en kandidat, tilfalder pladsen dog det pågældende område.  
  
Alle afstemninger afgøres ved simpelt flertal, og i tilfælde af stemmelighed er formandens stemme afgørende.  
  
**§ 4 Årsmødet**  
Årsmødet er Udviklingsrådets øverste myndighed.

~~Der afholdes et årligt årsmøde inden udgangen af april måned med mindst 1 måneds varsel, og indkaldelse til årsmødet sker ved annoncering i Ugeavisen Ansager-Helle eller et andet medie, som dækker områderne.~~

Der afholdes et årsmøde inden udgangen af april måned. Indkaldelse til årsmødet

sker ved annoncering med mindst 14 dages varsel i den lokale ugeavis eller et andet medie, som dækker Helle Øst udviklingsområdet.

Alle borgere i rådets område indbydes til årsmødet.

Der er følgende faste punkter på dagsordenen :  
1.Valg af dirigent og referent  
2.Aflæggelse af beretning om rådets virke i det forløbne år.  
3.Fremlæggelse af det reviderede regnskab til godkendelse  
4.Fremlæggelse og godkendelse af budget for det kommende år  
5.Indkomne forslag  
6.Valg af revisor og revisorsuppleant  
7.Evt.  
  
~~Indkomne forslag skal være rådet i hænde senest 14 dage før årsmødet.~~

Forslag til årsmødet skal være rådet i hænde senest 7 dage før mødet.  
  
Ekstraordinært årsmøde kan afholdes, når bestyrelsen skønner det nødvendigt eller hensigtsmæssigt og skal afholdes, såfremt mindst 6 af rådets medlemmer skriftligt fremsætter begæring herom med angivelse af, hvilke punkter, der skal indgå i dagsordenen.  
Indkaldelse til ekstraordinært årsmøde sker på samme vis og med samme frister som ved ordinært årsmøde.  
  
Afgørelser på årsmødet træffes ved simpelt flertal uanset antal fremmødte, og hver person har en stemme. Der kan ikke stemmes ved fuldmagt.

**§ 5 Økonomi**  
Udviklingsrådet regnskabsår er kalenderåret.  
For Udviklingsrådets forpligtelser hæfter alene rådets formue, idet ingen medlemsgruppe eller enkelt medlem kan forpligtes økonomisk.  
Årsmødet vælger 1 revisor og en revisorsuppleant for en 1-årig periode, og genvalg kan finde sted.  
~~Udviklingsrådet vælger en daglig pengeinstitutforbindelse indenfor rådets geografiske område.~~

Udviklingsrådet vælger en daglig pengeinstitutforbindelse.   
  
**§ 6 Vedtægtsændringer**  
Alle vedtægtsændringer skal godkendes på årsmødet med 2/3 flertal. Såfremt der kun opnås simpelt flertal indkaldes til ekstraordinært årsmøde, hvor vedtægtsændringerne kan vedtages ved simpelt flertal.  
Forslag til vedtægtsændringer skal være rådet i hænde senest ~~14~~ 7 dage før årsmødet.

**§ 7 Ophævelse**  
Ophævelse af Udviklingsrådet skal ske efter de samme afstemningsregler som er gældende for vedtægtsændringer – jf. §6  
Udviklingsrådets eventuelle formue tilbageføres til Varde Kommune